《题冯林一侍讲邓尉山庐著书图》
清代·尹耕云

天地风尘几草庐，铜坑山下闭门居。时来将相都论命，老去英雄只著书。

吴会浮云苍狗后，具区秋水白鸥初。寻君便放烟波棹，七十二峰来钓鱼。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。